Un restaurant amb llarga història
Els inicis de Ca la Manela
Local de l’any 1920 que va començar com a cistelleria, però poc desprès va convertir-se amb el bar anomenat Can Salvi.
Al 1930 Manela Jordà va fer-se càrrec del negoci, que havia estat abans rebatejat com a Bar Ideal, però popularment a Caldes se’l coneixia com Ca la Manela.
Al 1940, a més l’establiment va passar a ser l’únic locutori telefònic de la localitat. Era el clàssic bar del poble, on es feien tertúlies, es jugava a cartes i els plats més servits eren els entrepans i les tapes.
L’any 1970 Carme Domènec es va fer càrrec del negoci fins l’any 1990, a partir de llavors el local va passar per diverses mans fins a l’any 2003, que va ser llogat per l’actual direcció que va voler recuperar el nom de Ca la Manela, reformant el local i conservant la terrassa d’estiu.
A dia d’avui la casa és un restaurant-bar que serveix menús de migdia, plats a la carta amb carns a la brasa i especialitats diverses entre les quals volem destacar: peus de porc mar i muntanya, melós amb crema de xampinyons, costelló tendre amb salsa, bacallà al forn, paelles i fideus i tot un ample ventall de plats que trobareu al nostre Restaurant Ca la Manela.